Nad on õppinud Tartu Ülikooli õigusteaduskonnas:  Jevgeni Krishtafovitsh (sünd. 2. märtsil 1983 Tallinnas), kes valdab ka inglise ja prantsuse keelt ja omab magistrikraadi õigusteaduses.  Sergei Metlev (sünd. 20. aug. 1991 Tallinnas), kes kuulub ka Tartu üliõpilaste noorteühingu Avatud Vabariik juhatusse.  Mõlema noore juristi ja estofiili reputatsioon on eestlaste hulgas kõrge. Nad on organiseerinud ja osalevad aktiivselt rahvuslikes ja rahvusvahelistes üritustes ja väärivad hariduselu edendamise ja eesti-vene rahvussuhete arendamise eest Eestis meelespidamist.  Loetelu nende tegevusest on üsna pikk. Nende autasustus oleks ka oluline eeskuju riigikeelt ikka veel mitte valdavatele vene koolide õpetajatele, andes lisaks olulise panuse rahvussuhete normaliseerimiseks ja  edasiarendamiseks Eesti Vabariigis.  Mart Nikluse ettepanekut toetavad ka väliseestlased Ants Viirsalu Rootsis ja Vello Helk Taanis.